  Туспуктэм: Кристина Галяутдинова Майя Бывальцева Удмуртиын арня шорын куазь шунытгес кариськоз, но ӧжыт зороз. Со сярысь улсовыл Гидрометцентрлэн пресс-службаез ивортӥз. 11-тӥ оштолэзе уйин температура -7 градусозь лэзькоз, нуназе +14 градусозь ӝутскоз. Вирнуналэ, 12-тӥ оштолэзе, куд-ог ёросъёсын кӧня ке зороз. Уйин 0 градус котырын луоз, нуназе +13…+18 градусозь шуныт карискьоз. Покчиарняе потон уе интыосын озьы ик ӧжыт зороз. Уйин температура 0 градусозь лэзькоз, нуназе термометръёс +13…+18 градус возьматозы, уйпал ёросъёсын +10…+12. Нуназе бере тӧл секундскын 9-14 метрозь кужмоялоз. Удмуртарняе, 14-тӥ оштолэзе, тӧло луоз, секундскын 12-17 метрозь кужмояса пельтоз. Уйин 0…-5 градусозь кезьытскоз, нуназе +2…+7 градуслэсь шунытгес уз луы. Зорыны кулэ ӧвӧл. Нырысь-валысь чакланъёсъя, шутэтскон нуналъёсы тӧл лапкомоз, температура ӝутскоз. Тегъёс: куазь Гидрометцентр Удмуртия  